ՆԱԽԱԳԻԾ 20-153

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ  
ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**------- ----------------Ի 2025թ. N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԵՎ ԱՐԹՈՒՐ ԱՐՄԵՆԻ ՀՈՎՀԱՆՆԻՍՅԱՆԻ ՄԻՋԵՎ ԿՆՔՎԱԾ ԱՆՇԱՐԺ ԳՈՒՅՔԻ (2․00831 ՀԵԿՏԱՐ ՀՈՂԱՄԱՍԻ) ՎԱՐՁԱԿԱԼՈՒԹՅԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՈՐՈՇՈՒՄ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 13-րդ հոդվածի 12-րդ մասով, 18-րդ հոդվածի 1-ին մասի 42-րդ կետով, համաձայն Հայաստանի Հանրապետության քաղաքացիական օրենսգրքի 466-րդ հոդվածի 1-ին մասի, 468-րդ հոդվածի 1-ին մասի, 2020 թվականի սեպտեմբերի 4-ին կնքված անշարժ գույքի (հողամասի) վարձակալության պայմանագրի (այսուհետ նաև Պայմանագիր) 9․2 կետի և հաշվի առնելով Կապան համայնքի ղեկավարի առաջարկությունը, Կապան համայնքի ավագանին որոշում է.

1․ Սյունիքի մարզ Կապան համայնք գյուղ Եղվարդ հողամաս հասցեում գտնվող 2․00831 հեկտար մակերեսով, 09-034-0119-0167 կադաստրային ծածկագրով գյուղատնտեսական նպատակային նշանակության հողամասը (վարելահողը) վարձակալության իրավունքով Արթուր Արմենի Հովհաննիսյանին տրամադրելու մասին 2020 թվականի սեպտեմբերի 4-ին կնքված պայմանագրում կատարել հետևյալ փոփոխությունները՝

1) 1․5 կետում «5 (հինգ)» թիվն ու բառը փոխարինել «10 (տասը)» թվով ու բառով։

2) 3․1 կետում «5970 (հինգ հազար ինը հարյուր յոթանասուն) ՀՀ դրամ» թիվն ու բառերը փոխարինել «20000 (քսան հազար) ՀՀ դրամ» թվով ու բառերով։

2․ Արթուր Արմենի Հովհաննիսյանի հետ կնքել համաձայնագիր՝ Պայմանագրում փոփոխություն կատարելու վերաբերյալ։

3․ Սահմանել, որ Պայմանագրում փոփոխություն կատարելու վերաբերյալ համաձայնագրի կնքման և դրանից ծագող իրավունքների պետական գրանցման հետ կապված բոլոր ծախսերն իրականացվելու են Արթուր Արմենի Հովհաննիսյանի միջոցների հաշվին:

4. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման նախագծի ընդունման համար հիմք է հանդիսացել Արթուր Արմենի Հովհաննիսյանի դիմումը, ինչպես նաև պայմանագրի գնի վերանայումը, արդյունքում՝ համայնքի բյուջեի եկամուտների ավելացումը ապահովելը։

Որոշման նախագծի ընդունման կապակցությամբ Կապան համայնքի բյուջեի եկամուտները կավելանան տարեկան 20000 ՀՀ դրամով։